Vandensvydžio pasaulio lyga
Vandensvydžio pasaulio lyga (angl. FINA Water Polo World League) – tarptautinė vandensvydžio lyga, kurią kuruoja FINA. Šios lygos varžybos vyksta kasmet, įprastai nuo žiemos iki birželio. Šioje lygoje rungtyniauja vyrų ir moterų šalies rinktinės visuose žemynuose, o finaliniuose etapuose išaiškinami čempionai. Vyrų varžybos prasidėjo 2002 m., o moterų – 2004 m. Šio čempionato varžybos vyksta keturiais kėliniais po 8 minutes, su 5 min didžiąja pertrauka. Iki 2013 m. daugiausiai titulų tarp vyrų laimėjo Serbijos rinktinė (7 aukso medaliai), tarp moterų – JAV rinktinė (7 aukso medaliai).